Kontsert. Mari-Liis Uibo ja Andreas Lend
2026-03-10 15:00 - 15:45 (Europe/Tallinn) | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Ansambel Cello In Violin viib kuulajad muusikalisele rännakule klassikast rokini.
Mis juhtub, kui viiul ja tšello otsustavad koos seiklema minna? Nad eksivad ära Boccherini öises linnas, tantsivad valssi Arvo Pärdi Ukuaru radadel, ujuvad Saint-Saënsi luigega läbi unelmate ja leiavad end äkki Coldplay kontserdilt või hoopis „We Will Rock You“ rütmide seest!
Ansambel Cello In Violin viib lapsed ja noored muusikalisele rännakule, kus klassika kohtub rokiga, rahvamuusika popiga ja akustilised pillid elektroonikaga. Kontserdil kasutatakse lisaks akustilistele pillidele ka elektritšellot, looperit ja efektiplokke, mis muudavad üheainsa pillimängija terveks orkestriks. Noortele avatakse nii ka muusikatehnoloogia põnev maailm.
Sissepääs tasuta

Kohtumine. Lea Saar „Nutta või naerda“ EI TOIMU!
2026-03-10 14:00 - 17:00 | Nurmenuku seltsimaja, Pargi 7a, Ülenurme
JÄÄB ÄRA!Kohtumist ei toimu külalise haigestumise tõttu!
Loome Ülenurme käsitöö- ja rahvuskultuuri seltsis Nurmenukk keskkonna, kus igaüks tunneb end vajalikuna ning kus pakume üksteisele nii sotsiaalset kui ka emotsionaalset tuge.
10. märtsil kell 14–17 toimub kohtumine „Nutta või naerda“. Külas on Lea Saar. Tegemist on inspireeriva ja elulise kohtumisega, mis pakub nii huumorit kui ka sügavamat mõtteainet.
Räägime sellest, kuidas pakkuda eri vanuses inimestele ea- ja võimetekohaseid tegevusi.
Arutame, kuidas Nurmenukk saab olla paik, kus kohtuvad traditsioonid, käsitöö ja soe sõna.
Tule ja jaga oma mõtteid, kuula teisi ning leia uusi tuttavaid. Koos loome kogukonna, kus keegi ei jää üksi.

Mängufilm „Meie Erika“
2026-03-04 18:00 - 19:40 | Kambja kultuurikeskus, Kesk 12, Kambja, Kambja vald, Tartumaa, 62034
(Eesti, 2026)
Südamlik ja kaasahaarav lugu Eesti olümpiasangar Erika Salumäe teekonnast lastekodutüdrukust maailmarekordite ja olümpiakullani. Erikat teatakse kui võimsat atleeti, poliitikut ja inimest keda 1988. aastal võeti Raekoja platsil vastu kui Eestimaa olümpiakangelast – ärkamisaja lainel tundis rahvas ühtsust ja uhkust, hüüdes: „Meie Erika!“.
Filmi lavastaja, tudengi-Oscariga pärjatud German Golub: „„Meie Erika“ on minu viis jagada vaatajaga midagi, mis on mulle tõeliselt oluline – inimlikkust – ja anda talle võimalus kasvõi hetkeks astuda Erika Salumäe kingadesse, minnes temaga koos olümpiani ja teda seeläbi veel paremini mõista. Mõista seda, et iga kangelase suurte tegude taga on väike laps, kes tahab olla armastatud ja võidelda selle nimel lõpuni.”
Elulooline spordidraama tõstab rambivalgusesse läbi aegade ühe edukaima Eesti sportlase, kes on pidanud kahe olümpiakulla ja arvukate rekorditeni jõudmiseks ületama rohkem väljakutseid, kui paljud ette kujutada suudaks. Elvast pärit trekisõitja Erika Salumäel on tulnud triumfideni jõudmiseks rinda pista väärkohtleva kasuvanaema, murdunud unistuste ja omakasu peal väljas olevate abilistega. See film annab selgelt mõista, et igal rahval on vaja kangelast, kuid harva küsitakse, mida on kangelasel endal vaja.
Nimirollis tõusev täht Karolin Jürise.
Tavapilet 6 €, sooduspilet 5 €

Henessi Schmidti Uganda õhtu
2026-03-04 18:00 - 19:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Henessi Schmidt on eesti näitleja. Vestleme näitlejaga tema heategevusest
Ugandas.

Tartumaa liigub uiskudel
2026-02-25 17:00 - 20:00 | Kambja järv
Sel päeval kutsutakse kõiki tartumaalasi üles uisutama – vali endale sobiv koht ja tule nautima talverõõme.
Kambja järve uisurada
Parkimine Coopi, Kambja valla teenuskeskuse ning Kambja kiriku parklas. Kohapeal tee ja küpsis.
Osalejate vahel loositakse välja 2 Kambja Kultuur ja Sport talvemütsi ning ürituste pileteid.
Toome välja vaid mõned kohad, kus kindlasti on võimalik veel uisutada:
Lähte – Palalinna järvUisulaenutus spordihoones: https://sport.tartuvald.ee/suusarajad-ja-uisuvaljakud
Tabivere
LaevaUisulaenutus spordihoones, uisuplats spordihoone kõrval ja parkimine spordihoone ees.
ElvaUisuplats Elva spordihoone taga, võimalusel ka Arbi järve ring.
Tartu raekoja platshttps://tartukorraldab.ee/joululinn/uisuvaljak/
Tartu laululava
Tamme staadion (Tartu)https://tartusport.ee/laululava-uisuvaljak-ja-laenutus…/

Iseseisvuspäeva matk: EV 108
2026-02-24 11:00 - 14:00 | Kambja terviserajad, Kopsumäe tee, Suure-Kambja, Kambja vald, Tartumaa, 62027
Võimalik läbida 2 km, 5 km ja 7,5 km matkaring.
Matkajaid kostitatakse korraldajate poolt tee, küpsise ja pirukaga.
Oodatud on kõik Kambja valla elanikud ja sõbrad.

Vabadussõjas langenute mälestamine
2026-02-24 10:00 - 11:00 | Ausambamägi, Kesk 7, Kambja, Kambja vald, Tartumaa, 62034
Mälestusüritus pakub võimalust peatuda argipäeva kiiruses, olla koos ja jagada vaikust ning mõtisklust. See on kutse kogu kogukonnale – nii noorematele kui vanematele –, et üheskoos meenutada, õppida ja kinnitada, et vabadussõjas langenute ohver ei ole unustatud ning nende mälestus elab edasi meie tegudes ja hoiakutes, eriti praegusel äreval ajal.
Kõnelevad:

Kambja vallavolikogu esimees Illari Lään
EELK Kambja koguduse õpetaja Andrus Mõttus

Eesti Vabariik 108: kontsert Jarek Kasariga
2026-02-23 19:00 | Kambja kultuurikeskus, Kesk 12, Kambja, Kambja vald, Tartumaa, 62034
23. veebruaril ootame kõiki Eesti Vabariigi 108. sünnipäeva tähistama Kambja vallas TASUTA kontserdiga Kambja kultuurikeskuses!
Laval Jarek Kasar, kes esitab valiku lugusid oma 30 aasta pikkusest loomingust – tuntud hitid ja tähendusrikkad laulud läbi aastate.
Uksed avatakse kell 18.30
Sissepääs on TASUTA, kuid vajalik on eelnev koha broneerimine:
BRONEERI KOHT

Uudishimuhommik MUHKis - Hundikuu
2026-02-22 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Veebruar on HUNDIKUU. Tule uudishimuhommikule Maaelu Uudishimukeskusesse (MUHK) Eesti Põllumajandusmuuseumis!
ASUKOHT: Avatud hoidla (laut II korrus)
Arutleme:
Huntide arvukuse üle?
Mida teha, kui metsas suusarajal kohtad hunti?
Ning miks see kõik üldse oluline on?
Ja vastame paljudele muudele küsimustele, millele soovid just sina vastust saada.
Lisaks:
Linastub suurel ekraanil „Lambad“ (alates 12. eluaastast)
Külalisesineja jahimeeste seltsist Marko Vinn.
Osalemine: sissepääs muuseumipiletiga.

Pääsmed

Pilet 8 €
Sooduspilet (õpilane, üliõpilane, pensionär) 6 €
Kuni 8-aastastele tasuta
Perepilet 16 €

Hõissa vastlad!
2026-02-21 12:00 - 15:00 | Unipiha kool, Unipiha algkool, Pangodi küla, Kambja vald, Tartumaa, 62017
Ootame kõiki suuri ja väikeseid vastlapäeva rõõme nautima Pangodi järve kaldale, Unipiha kooliõuele ja koolimajja. Ees ootab lustakas ja liikumist täis talvepäev kogu perele.
Päeva jooksul saab osa mitmekülgsest talverõõmust ning panna end proovile võistkondlikes mõõduvõtmistes, mis toimuvad kell 12.00–14.00. Kavas on kelkudega liulaskmine, soomekelguga sõit, peresuuskadega suusatamine ning eriti lõbus võistkondlik mäest alla liuglemine isetehtud kelkudel. Lisaks pakuvad rõõmu poniga saanisõit, uisutamine ja ühine lumelinna ehitamine.
Kosutust pakub Unipiha kooli kohvik koostöös Lohu talu Maasikaga – müügil on vastlakuklid, kuum tee, hernesupp ja maitsvad pirukad. Tasumine toimub sularahas. Koolimajas loob meeleolu pärimusmuusika, kus esineb Pelgulinna Pilliring.
Päev kulmineerub kell 14.30 autasustamisega ning tublimaid ootavad auhinnad, mille on välja pannud Maks & Moorits.
Tule kogu perega, kutsu sõbradki kaasa ja veedame üheskoos ühe rõõmsa, liikuva ja meeldejääva vastlapäeva!

Eesti Vabariigi 108. aastapäeva pidulik tähistamine
2026-02-20 19:00 - 21:30 | Kambja kultuurikeskus, Kesk 12, Kambja, Kambja vald, Tartumaa, 62034
Tervituskõne – volikogu esimees Illari Lään
Aastapäeva kõne – vallavanem Kajar Lember
Silmapaistvate vallakodanike tänamine
Spordivaldkonna parimate tunnustamine
Aukodaniku aunimetuse ja aasta tegija/teo tiitli üleandmine
Seltskondlik vestlus, suupisted
Üles astuvad Ülenurme muusikakooli õpilased, Karmen Rõivassepp ja Andre Maaker

KUTSETEGA

Pianist Sten Heinoja
2026-02-19 15:00 - 15:45 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Esitlusele tuleb kava „Klaver kõlab!“
Kavas on eriilmelist muusikat nii Eestist kui ka mujalt, mis toob kuulajateni pillide kuninga klaveri võimsamad kõlad ja vaiksemad hetked. Viini klassikute kaasaegse Muzio Clementi uhkele ja grandioossele klaverisonaadile järgneb eesti ühe poeetilisema helilooja Mart Saare valik prelüüde. Saare kaunitele ja ootamatutele harmooniatele järgneb helilooja Eduard Tubina „Ballaad Mart Saare teemale“, mis on üheks eesti klaverimuusika vaieldamatuks tippteoseks, haarates kuulajaid oma suurte akordide ja sümfoonilise arenguga. Esitlusele tuleb ka romantismiajastu suurkuju Fryderyk Chopini kaunikõlaline barkarool, kontserdi lõpus kõlavad aga kaks eesti valssi: Steni enda seatud Sumera „Kevadine kärbes“ ja Arvo Pärdi „Ukuaru valss“.

Eesti Vabariigi sünnipäevakontsert
2026-02-18 16:00 - 17:30 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Pidukontserdil esinevad Ülenurme muusikakooli orkestrid, ansamblid ja solistid.
Tunnustatakse parimaid õpilasi ja õpetajaid.

Vastlatrall
2026-02-15 12:00 - 15:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Saame tuttavaks vastlatraditsioonidega läbi lustlike mängude. Lisaks räägime uskumustest ja kommetest ja üle ega ümber ei saa ka vastlatoitude valmistamisest!
Tegevust igale maitsele ja vanuseastmele:

Vastlapäeva seitsmevõistlus käsitööhoovis
Vastlakuklite töötuba leivatares
Vurride meisterdamine puutöökojas
Sepikojas meisterdab sepp
Laudas loomade söötmine
Ponisõidud
Lustlikud mängud ja töötoad
Sõbrapäeva teemalised meisterdamised
Laudas sõbralikke muuseumiloomadega kohtumine

Nagu me kõik teame, siis liu laskmine on vastlapäeva lahutamatu osa. Kui ilm vähegi lubab, saab ka vastlatrallil kelgutada ja uisutada.
Kohapeal saadaval hernesupp, tee ja vastlakuklid.
Tegu on üritusega, mis toimub nii siseruumides kui ka õues.
Tule peame koos maha ühe vägeva vastlatralli!
Pääsmed

Pilet 8 €
Sooduspilet (õpilane, üliõpilane, pensionär) 6 €
Kuni 6-aastastele tasuta
Perepilet 16 €

Mängufilm „Täiuslikud võõrad“
2026-02-11 18:00 - 19:40 | Kambja kultuurikeskus, Kesk 12, Kambja, Kambja vald, Tartumaa, 62034
Linateose tegevus käivitub täieliku kuuvarjutuse ööl, mil seitse lähedast sõpra kogunevad ühisele õhtusöögile.
Üks osalejatest väidab, et suur osa suhteid puruneks, kui partnerid näeksid üksteise telefonikõnesid ja -sõnumeid. Vaidlus viib mänguni: kõik panevad oma telefonid lauale ning lubavad jagada saabuvad sõnumid ja kõned kõigiga.
Pealtnäha süütu mäng muutub kiiresti pingeliseks – iga uus sõnum paljastab varjatud saladusi, afääre ja topeltelu, mis muudab õhtu lõpuks kõik suhted tundmatuseni.
Filmis astuvad üles: Mait Malmsten, Evelin Võigemast, Tõnis Niinemets, Maiken Pius, Henessi Schmidt, Kaspar Velberg ja Jaanus Mehikas. Filmi režissöör on Arun Tamm, operaator Mihkel Soe, kunstnik Greg Zundelovitch, kostüümikunstnik Alli Liis Vandel, grimmikunstnik Liisi Põllumaa. Algstsenaariumi on loonud Filippo Bologna ja Paolo Costella („Perfetti sconosciuti“). Adaptsiooni autor on Mario Pulver.
Pääsmed
Pilet 6 €, sooduspilet (õpilane, tudeng, pensionär) 5€

Ettevaatust, petukõne!
2026-02-10 15:00 - 17:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Veebipolitseinik Alik Säde tuleb rääkima petukõnedest ja petukirjadest.
Kuidas neid ära tunda, kuidas mitte langeda ohvriks. Petturid loovad aina keerulisemaid skeeme ja tehnoloogilisi lahendusi inimeste petmiseks. Ära jaga telefoni teel isikuandmeid, pangakonto numbrit ega muid tundlikke andmeid!
Tasuta

Mängufilm „Täiuslikud võõrad“
2026-02-04 18:00 - 19:40 | Reola kultuurimaja, Valge tee 1, Uhti küla, Kambja vald, Tartumaa, 61712

Kambja stand-up õhtu
2026-01-31 19:00 - 21:00 | Kambja kultuurikeskus, Kesk 12, Kambja, Kambja vald, Tartumaa, 62034
Tule tasuta stand-up-komöödiat nautima!
Kambja kultuurikeskuses toimub 31. jaanuaril Euroopa Liidu kaasrahastatud projekti „Ligipääsetav stand-up“ raames tasuta püstijala-komöödia õhtu. Ürituse eesmärk on tuua kaasaegne huumor ka nendeni, kes tavapäraselt suurtesse keskustesse kultuuri nautima ei satu.
Kambja ja teie vahva kultuurikeskus sobivad selleks ideaalselt – ees ootab ainulaadne ja meeldejääv õhtu!
Õhtu ajakava

18.00 – uksed avatakse
Ürituse ajal on kultuurikeskuses avatud puhvet, kust saab osta jooke ja väiksemaid suupisteid (poeskäik pole sel korral vajalik)
19.00 – šõu algus
Šõu koosneb kahest osast
orienteeruvalt 21.00 – ürituse lõpp

Mis on stand-up-komöödia?
Stand-up-komöödia on lavakunsti vorm, kus laval on korraga üks koomik, kes astub publikuga vahetusse dialoogi. Koomik jagab isiklikke tähelepanekuid, lugusid ja nalju ning ootab publikult tagasisidet naeru, vaikuse või aplausi näol.
Hea šõu retsept

Kuula koomikut ja ära sega vahele
Ära räägi šõu ajal sõpradega
Lülita telefon välja
Kui on naljakas, naera ja plaksuta – see on kõige tähtsam!

Koomikutest
Lavale astuvad projekti koomikud:
Martin Laasik, Janar Peterson, Mikk Mägi, Martin Levo ja Rivo Roost, kes esitavad oma parimaid nalju, mis on kirjutatud nende esimese stand-up’i aasta jooksul.
Lisaks võivad õhtul lavale astuda ka mõned kogenumad naljameistrid, kes soovivad end ja oma huumorit publikule tutvustada.
Janar Peterson:
„Oleme kõik uued tegijad, kuid oleme juba esinenud mitmetes Eesti linnades. Selle projektiga saame kasvada ning pakkuda rõõmu nii neile, kes stand-up’i juba armastavad, kui ka neile, kes kogevad seda esimest korda.“
Piletid ja broneerimine
🎟️ Sissepääs on tasuta, kuid palume kõigil külastajatel oma koht eelnevalt veebis broneerida.
Kui oled pileti broneerinud, kuid ei saa siiski osaleda, palun tagasta pilet, et keegi teine saaks sinu asemel õhtut nautida. Seda saab teha mugavalt broneeringu kinnituse e-kirjas:

„Vaata pileteid“
„Loobu piletist“

👉 Broneeri tasuta koht ja tule naerma Kambja kultuurikeskusesse!
BRONEERI KOHT

FIRST LEGO League Challenge 2025/26 „UNEARTHED“ Lõuna-Eesti eelvoor
2026-01-31 09:00 - 18:00 | Tõrvandi koolimaja, Ringtee 1a, Tõrvandi
Rahvusvaheline õpilastele suunatud teadus-, tehnoloogia-, inseneeria-, ja matemaatikavõistlus, mis ühendab robootika, inseneeria, uurimistöö ja loomingulise probleemilahenduse. Sarjas osalevad 9–16-aastased õpilased ja võistlus koosneb kahest põhiosast: robotimängust ning innovatsiooniprojektist.
Selle hooaja teema „UNEARTHED“ keskendub arheoloogiale ja ajaloo uuringule. Meeskonnad uurivad, kuidas arheoloogid töötavad, milliseid tööriistu nad kasutavad ja millised probleemid nende valdkonnas esinevad. Õpilastelt oodatakse nii praktilist robotiehitust ja programmeerimist kui ka sügavamat uurimist–arutelu ja lahenduste pakkumist arheoloogia probleemidele.
Ajakava
Saabumine: 09.00–09.30
Juhendajate koosolek: 09.45
Rongkäik: 09.55
Avatseremoonia: 10.00
Hindamised: 10.30
Harjutamine/robotimängud: 11.00
Lõuna: 12.00–13.30
Lõputseremoonia: 17.00
Lõpp: 18.00 (hiljemalt)
Täpsem teave
Eelvoorudesse on lubatud ja oodatud kõik pealtvaatajad.
Koolimajades on kohustuslik kasutada sisejalanõusid. Külalistele püüame leida ka vajadusel kilesusse.

Projekti „Tugevam kogukond“ tutvustus
2026-01-30 16:00 - 18:00 | Reola kultuurimaja, Valge tee 1, Uhti küla, Kambja vald, Tartumaa, 61712
Ülenurme käsitöö- ja rahvuskultuuri selts Nurmenukk tutvustab projekti tegevusi.
16.00 – Avasõnad
Maire Henno
Programmi tutvustus
Tartumaa Arendusselts
16.15 – Loeng „Vaimne tervis ja motivatsioon“
Koolitaja Inga Lunge
Räägime vaimsest heaolust, sisemisest motivatsioonist ning sellest, kuidas end igapäevaelus paremini hoida ja toetada.
17.30 – Kogukondade vajaduste kaardistamine
Ühine arutelu, kus osalejatel on võimalus kaasa rääkida ja jagada oma mõtteid Reola ja ümbruskonna kogukonna vajadustest.
Sündmus on avatud ja tasuta kõigile huvilistele.
Projekti viiakse ellu Leader Eesti toetusel.

Kogukonnapäev „Millist muuseumi sina tahad?“
2026-01-24 12:00 - 16:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Eesti Põllumajandusmuuseum on uuenemas ja vajab selleks SINU abi! Jaanuaris 2026 sulgeme endise püsiekspositsiooni ja alustame teaduskeskuse ehitusega. Ootame uute plaanidega tutvuma, arvamust ja soove avaldama kõiki Tartumaa, aga eelkõige Kambja valla ja Ülenurme elanikke, kes tunnevad, et soovivad panustada mõisapargis asuva muuseumi arengusse, elavdada kohalikku kultuurielu ja süveneda kestliku toidutootmise maailma.
Pakume kõigile panustajatele sooja lõunat ja võimalust osaleda uue näituse „Vaata, ma kahandasin kolhoosi!“ avamisel kell 15.00.

12.00–12.10 kogunemine laudas, tervituskohv
12.10–12.45 lauda ja MUHK2 ehk Maaelu Uudishimukeskuse 2025. aastal valminud etapi tuur
12.45–13.30 uue, 2026. aastal valmiva näituse tutvustus avatud hoidlas
13.30–13.50 lõunasupp
13.50–14.50 arutelud ja ettepanekud
15.00 – näituse „Vaata, ma kahandasin kolhoosi!“ avamine

Tule kasvõi kogu perega ja räägi kaasa kohaliku pärandi hoidmises ja muuseumiala arengus!
Registreerun

Külas on Andrus Kivirähk
2026-01-22 18:00 - 19:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Andrus Kivirähk on eesti kirjanik, ajakirjanik, näitekirjanik, prosaist, lastekirjanik ja följetonist. Kirjanikuteed alustas Andrus Kivirähk 15-aastaselt humoreske kirjutades. Andrus Kivirähki tuntuim teos on romaan „Rehepapp ehk November“, mida peetakse tänapäeva eesti kirjanduse tüvitekstiks.

Põllumajandusmuuseumi toiduklubi
2026-01-22 10:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Jaanuaris valmistame ühiselt Linda Petti õpetuste järgi talviseid toite ja loomulikult mekime järgi ka.
Miks just Linda Petti? See omal ajal tuntud mahlakate ütlemistega toiduspetsialist on inspiratsiooniks aprillis avatavale toiduteemalisele näitusele. Palju uurimistööd Petti materjalidega on andnud ka põnevaid retsepte, mida jagada ja üheskoos katsetada.
Hind: 15 €/osaleja
Vajalik eelregistreerumine: haridus@memu.ee

Uuemad meetodid vaimse tervise toetamiseks
2026-01-20 15:00 | Kambja raamatukogu, Kesk 12, Kambja, Tartumaa, 62034, Eesti
Kambja vanemaealiste kogu ja valla raamatukogud kutsuvad loengule „Uuemad meetodid vaimse tervise toetamiseks“
Katrin Hauk, psühholoogiamagister, nõustaja, holistiline terapeut

Tõrvandi raamatukogus 15. jaanuaril kell 15
Kambja raamatukogus 20. jaanuaril kell 15

Loeng on tasuta. Oodatud on kõik huvilised.

Uuemad meetodid vaimse tervise toetamiseks
2026-01-15 15:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715

Koolitus „Enesekindlamalt tööle ja õppima“
2026-01-15 11:00 - 12:00 | Tartu Loomemajanduskeskus, Kalevi 17, Tartu
Infotund 15.01.2026 kell 11
115 tundi kestval tasuta koolitusel saab teada rohkem enda võimaluste ja tööturu kohta ning julgust teha häid valikuid.
KOOLITUSE OSAD
1. Psühholoogiline ettevalmistus tööotsinguks ja eesmärkide seadmine (42 h)
Oluline osa on siin eneseanalüüsil ning tulevikuks eesmärkide seadmisel.
2. Suhtlemine ja tööle kandideerimine (videotreeningu päev, 30 h)
Olulised teemad: ettevalmistus töövestluseks, CV ja motivatsioonikirja ettevalmistus, tööõigus, olulised aspektid tööandjaga kontakti loomisel (väljendusoskus, kehakeel ja välimus), suhtlemisoskuste arendamine ning meeskonnatöö
3. Digipädevused (12 h)
Olulised teemad: interneti võimaluste kasutamine tööotsinguks ja enesearenguvõimaluste loomiseks, minu kandideerimisdokumendid internetikeskkonnas (CV, kaaskiri, motivatsioonikiri), digiturvalisus
4. Tööelu planeerimine ja suhted meeskonnas (16 h)
Olulised teemad: mis on minu jaoks tööõnn, õppimisvõimaluste ja töömaailma tundmine, minu võimaluste ja tugevuste sõnastamine, erinevad karjääriplaneerimise ja tööotsimismeetodid, meeskonnatöö nii töö- kui ka eraelus
5. Edu ja eesmärkide töötoad (15 h)
Toimuvad harjutused ja arutelud erinevatel teemadel: kandideerimisdokumendid, minu olulised oskused, teadmised ja väärtused tööturul, vaimse tervise olulisus, tervislik toitumine, rahatarkus, info ja kogemuste jagamine töö või koolituste kohta jne
Koolitusel osalejale kompenseeritakse transpordikulud, on tasuta toitlustamine ja stipendium.
Koolituse infotund toimub Tartu Loomemajanduskeskuses (Kalevi 17, Tartu) 15. jaanuaril 2026 kell 11. Infotunnil osalemiseks on vajalik registreerimine tel 520 3117 (Kaisa Sikk) või e-posti aadressil kaisa.sikk@jmk.ee.
Koolitusele on oodatud on osalejad, kes on mitteõppivad ja mittetöötavad vanuses 16–64. a ning kelle eesmärk on leida töökoht või õppimisvõimalus.
Projekti „Teadlikult tööle ja õppima“ 2021 2027.4.02.24-0067 kaasrahastab Euroopa Liit ning Eesti.

Anu Tauli portreemaalide näitus „Muusikamaal“
2026-01-12 - 2026-02-13 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714

Koolitus „Energiamärgis ja -simulatsioon“
2026-01-06 14:00 - 16:30 | Tartu Loodusmaja, Lille 10, Tartu, 51010, Estonia
Koolitus annab ülevaate vajalikest ettevalmistustest, et tagada energiamärgiste tellimisel sujuv protsess ja usaldusväärsed tulemused nii uute kui ka olemasolevate hoonete puhul. Koolitust viivad läbi Tartu Regiooni Energiaagentuuri eksperdid.
Koolitusel saab vastused küsimustele

Kuidas uuenenud energiatõhususe arvutamise metoodika mõjutab energiamärgise (KEK ja ETA) tulemusi?
Millist infot ja dokumentatsiooni on vaja energiamärgise tellimiseks nii uutele kui ka olemasolevatele hoonetele?
Kuidas koostada energiasimulatsiooni lähteülesannet ja milliseid andmeid mudeli loomiseks vajatakse?
Milliseid lisatöid võib tellija vajaduspõhiselt ette näha (nt U-arvude määramine puuduliku info korral)?

Koolitus on suunatud kõigile, kes soovivad olla tark tellija ja tagada energiamärgise ja -simulatsiooni koostamisel sujuv protsess ning usaldusväärsed tulemused.
Kohtade arv on piiratud!
Registreeru koolitusele
Registreerumine on avatud kuni 4. jaanuari õhtuni.

Vana-aastaõhtu jumalateenistus
2025-12-31 16:00 | Kambja Püha Martini kirik, Puiestee 1, Kambja alevik, Kambja vald, Tartumaa, 62034
Õpetaja Andrus Mõttus

Aastalõpupidu
2025-12-27 20:00 - 2025-12-28 00:30 | Reola kultuurimaja, Valge tee 1, Uhti küla, Kambja vald, Tartumaa, 61712
Sel aastal saadame Kambja vallas vana aasta teele väärilise peoga, kus ei puudu tants ega hea seltskond. Tantsumuusika eest hoolitseb ansambel Väike Mees, kelle saatel saab mõnusalt jalga keerutada.
Koostöös kohaliku saunakultuuri eestvedajatega Kambja saunaklubi kutsume Kambja valla kogukonda ühiselt tähistama aasta lõppu. Saun on läbi aegade olnud vana aasta ärasaatmisel tähtis koht – paik, kus jagada lugusid, saata vana aasta teele ja võtta hetk iseendale. Just sellest traditsioonist lähtume ka sellel peol.
Kohtume Reola kultuurimajas 27. detsembril. Tantsuks mängib ansambel Väike Mees ning õhtule lisavad särtsu Kambja saunaklubi tegusad kogukonnaliikmed.
Tule ja lase vanal aastal mõnusalt auruga minna.
Pääsmed
Piletid on eelmüügis Fientas kuni 21.12.2025 hinnaga 10 €
[https://fienta.com/et/aastalopupidu-71041″ target=”blank” style=”flat” background=”#5d6e00″ size=”11″ radius=”round” icon=”icon: ticket”]Ostan pileti [/su_button]
Kohapeal on pileti hind 15 €.
Lisateave ja laudade broneerimine: aive.vahejoe@kambja.ee Kohtade arv on piiratud!
